[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Mae dysgu gydol oes yn helpu ffermwyr yng Nghymru i weithio\u2019n fwy effeithiol"}, {"text_idx": "#000004", "text": "Dyma eiriau\u2019r hyfforddwr proffesiynol Julie Thomas, rheolwr gyfarwyddwr Simply the Best Training Consultancy, a enillodd Wobr Cyflawniad Oes Lantra Cymru 2022 yn ddiweddar. Dywedodd Mrs Thomas ei bod wrth ei bodd yn cael ei hanrhydeddu \u2018am wneud swydd gwobrwyol yr wyf yn cael cymaint o foddhad o\u2019i gwneud y mae hi wedi\u2019i wneud ers dros 20 mlynedd!"}, {"text_idx": "#000005", "text": "Dywedodd yr amaethwr blaenllaw o Gymrua chadeirydd Lantra Cymru, Peter Rees, a oedd hefyd yn gadeirydd panel beirniadu gwobrau Lantra eleni, fod Mrs Thomas wedi gwneud cyfraniad sylweddol i amaethyddiaeth Cymru ers blynyddoedd lawer."}, {"text_idx": "#000007", "text": "Mae Mrs Thomas wedi bod yn hyfforddwr cymeradwy ar gyfer cyrsiau hyfforddi achrededig Cyswllt Ffermio ers lansio\u2019r rhaglen gyntaf yn 2001. Mae hi wedi ennill enw da, nid yn unig fel hyfforddwr medrus ond mae hefyd yn uchel ei pharch fel mentor i\u2019r myfyrwyr di-rif y mae hi wedi\u2019u cefnogi. Dywedodd y panel beirniaid, diolch i ymrwymiad personol eithriadol Mrs Thomas i\u2019w ro\u0302l, fod unigolion o bob oed ac o lawer o sectorau gwledig gwahanol wedi datblygu eu sgiliau ac wedi cael cymorth i ddatblygu eu gyrfaoedd o fewn y sectorau diwydiannau\u2019r tir."}, {"text_idx": "#000008", "text": "Yn gyfathrebwr huawdl a deniadol sy\u2019n ennyn hyder ei myfyrwyr, sefydlodd Mrs Thomas Simply the Best Training Consultancy ym 1996 gyda\u2019i gw\u0302r Geoff, sy\u2019n darparu llawer o\u2019r hyfforddiant technegol o fferm ddefaid 300 erw\u2019r cwpl yn Ne Cymru. Ers hynny, mae hi wedi ymroi ei bywyd proffesiynol i diwtora ar bynciau sy\u2019n amrywio o faterion busnes amaethyddol a rheolaeth ariannol i ddatblygu staff, marchnata ac arallgyfeirio. Yn feddyliwr arloesol a chreadigol, mae galw cyson amdani hefyd fel siaradwr cyhoeddus ac mae\u2019n gyn-feirniad a hyfforddwraig ar gyfer cystadlaethau siarad cyhoeddus CFfI Cymru."}, {"text_idx": "#000011", "text": "\u201cMae Julie wedi gwneud ymrwymiad eithriadol i\u2019r sector hyfforddi gwledig ac yn bersonol, dros yr 20 mlynedd diwethaf, mae wedi gwneud llawer i broffesiynoli\u2019r diwydiant ffermio yng Nghymru, gan ei gwneud yn enillydd haeddiannol iawn.\u201d"}, {"text_idx": "#000013", "text": "\u201cUnwaith y byddant yn mynychu cwrs ar bwnc y mae ganddynt ddiddordeb ynddo ac yn gweld eu bod yn ei fwynhau, maent yn ei werthfawrogi fel mewnwelediad defnyddiol, ac mae mor werth chweil clywed rhywun yn dweud, \u2018doedd hynny ddim mor ddrwg, beth alla i ddysgu nesaf?\u2019"}, {"text_idx": "#000014", "text": "\u201cTra bod ffermwyr, teuluoedd ffermio a darparwyr hyfforddiant fy angen a chyn belled fy mod yn teimlo y gallaf helpu pobl i gryfhau eu set sgiliau, mae gwaith pwysig i\u2019w wneud ac rwy\u2019n falch iawn fy mod yn gallu cyfrannu.\u201d"}, {"text_idx": "#000015", "text": "Mae Mrs Thomas hefyd yn hyrwyddwr brwd dros ei holl hyfforddeion gan ddefnyddio\u2019r Storfa Sgiliau, sef adnodd cadw cofnodion personol ar-lein Cyswllt Ffermio."}, {"text_idx": "#000023", "text": "NI fydd pobl sy\u2019n prynu cartrefi yng Nghymru am lai na \u00a3225,000 yn talu unrhyw dreth, o dan fesurau newydd..."}]